Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp3-2016-025232.html
Timestamp: 2016-09-25 19:22:48+00:00
Document Index: 16607197

Matched Legal Cases: ['§ 1', '§ 5', '§ 18', '§ 68', '§ 13', '§ 13']

OÚ-TN-OSZP3-2016/025232 - Ministerstvo životného prostredia Slovenskej republiky
Úvod > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OÚ-TN-OSZP3-2016/025232 OKRESNÝ ÚRAD TRENČÍN ODBOR STAROSTLIVOSTI O ŽIVOTNÉ PROSTREDIE Hviezdoslavova 3, 911 01 Trenčín
Oznámenie o začatí konania Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia, /ďalej len „orgán ochrany prírody“/ začal dňa 28.07.2016 správne konanie, ako vecne a miestne príslušný orgán štátnej správy ochrany prírody a krajiny podľa § 1 a § 5 zákona NR SR č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, podľa § 18 ods. 3 zákona č. 71/1967 Zb. o správnom konaní v znení neskorších predpisov a § 68 ods. a) a e) zákona č. 543/2002 Z. z. o ochrane prírody a krajiny v znení neskorších predpisov na základe žiadosti starostky obce Chocholná-Velčice, 913 04 Chocholná-Velčice vo veci cyklistických pretekov do vrchu Chocholná-Kykula.
Predmetom žiadosti je vydanie súhlasu podľa § 13 ods. 2 písm. k) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na organizovanie verejných telovýchovných, športových a turistických podujatí ako aj iných verejnosti prístupných spoločenských podujatí za hranicami zastavaného územia obce alebo mimo športových a rekreačných areálov na to určených, Uvedený súhlas je potrebný na organizovanie telovýchovnej akcie s názvom „Cyklistické preteky do vrchu Chocholná-Kykula – 14 ročník“. Záujmové územie sa nachádza v časti i v CHKO Biele Karpaty kde platí druhý stupeň ochrany podľa § 13 zákona o ochrane prírody a krajiny. Trasa pretekov vedie po spevnených cestách katastra obce.
Orgán ochrany prírody žiada Štátnu ochrany prírody SR – Správu CHKO Biele Karpaty v Nemšovej o vypracovanie odborného stanoviska k predmetu konania a o jeho doručenie na OÚŽP v Trenčíne najneskôr do 15.08.2016. Ing. Juraj Hamaj
Na vedomie: Správa CHKO Biele Karpaty,Trenčianska ul. 31, 914 41 Nemšová